CELEX: 62017TN0530
Language: sk
Date: 2017-08-11 00:00:00
Title: Vec T-530/17: Žaloba podaná 11. augusta 2017 – López Campo a i./Jednotná rada pre riešenie krízových situácií

30.10.2017   
            
            
               SK
            
            
               Úradný vestník Európskej únie
            
            
               C 369/21
            
         Žaloba podaná 11. augusta 2017 – López Campo a i./Jednotná rada pre riešenie krízových situácií
   (Vec T-530/17)
   (2017/C 369/32)
   Jazyk konania: španielčina
   
      Účastníci konania
   
   
      Žalobcovia: Mario López Campo (Pontevedra, Španielsko) a ďalších 8 žalobcov (v zastúpení: F. Cabadas García, advokát)
   
      Žalovaná: Jednotná rada pre riešenie krízových situácií
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Jednotnej rady pre riešenie krízových situácií zo 7. júna 2017 (SRB/EES/2017/08) prijať opatrenie na riešenie krízovej situácie v prípade banky Banco Popular Español, S.A. s účinkami od 7. júna 2017 a uložil žalovanej povinnosť odškodniť žalobcov vo výške požadovanej v žalobe,
            
         
               —
            
            
               subsidiárne zrušil rozhodnutie Jednotnej rady pre riešenie krízových situácií zo 7. júna 2017 (SRB/EES/2017/08) prijať opatrenie na riešenie krízovej situácie v prípade banky Banco Popular Español, S.A. s účinkami od 7. júna 2017 a uložil žalovanej povinnosť odškodniť žalobcov vo výške, ktorá zodpovedá násobku počtu akcií žalobcov a poslednej ceny na burze pred rozhodnutím SRB/EES/2017/08.
            
         
      Dôvody a hlavné tvrdenia
   
   Táto žaloba smeruje proti rozhodnutiu Jednotnej rady pre riešenie krízových situácií zo 7. júna 2017 (SRB/EES/2017/08) prijať opatrenie na riešenie krízovej situácie v prípade banky Banco Popular Español, S.A.
   Dôvody a hlavné tvrdenia v tejto veci sú podobné dôvodom a hlavným tvrdeniam uvedenými vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.